Na temelju članka 35. Zakona o vlasništvu i drugim stvarnim pravima („Narodne novine“, broj: 91/96, 68/98, 137/99, 22/00, 73/00 i 141/01,79/06, 141/06, 146/ 08, 38/09, 153/09, 143/12, 152/14, 81/15, 94/17), članka 35. Zakona o lokalnoj i područnoj (regionalnoj) samoupravi („Narodne novine“, broj: 33/01, 60/01, 129/05, 109/07, 125/08, 36/09, 150/11, 144/12, 19/13, 137/15, 123/17, 98/19 i 144/20), članka 103. Zakona o cestama („Narodne novine“, broj: 84/11, 22/13, 54/13, 148/13, 92/14, 110/19, 144/21, 114/22, 114/22, 04/23) i članka 37. Statuta Grada Šibenika („Službeni glasnik Grada Šibenika“, broj: 2/21), Gradsko vijeće Grada Šibenika, na \_\_sjednici od \_\_\_\_\_\_\_\_ dana, donosi

**ODLUKA**

**o ukidanju statusa javnog dobra na čest. br. 1035/2 K.O. Šibenik**

Članak 1.

Utvrđuje se da čest. br. 1035/2 K.O. Šibenik, u površini od 62 m², više nije u funkciji javnog dobra u općoj uporabi-Kornatske ulice u Šibeniku te se predmetnoj čestici ukida svojstvo javnog dobra.

.

Članak 2.

Ova Odluka stupa na snagu dan nakon objave u „Službenom glasniku Grada Šibenika“.

KLASA: 944-01/17-01/03

URBROJ: 2182-1-07/5-23-5

Šibenik, 08. ožujka 2023. godine

**GRADSKO VIJEĆE GRADA ŠIBENIKA**

PREDSJEDNIK

**Obrazloženje**

Čest. br. 1035/2 K.O. Šibenik, površine od 62 m², izgubila je svojstvo javnog dobra u općoj uporabi - dio Kornatske ulice u Šibeniku. Mewo Grgurica zainteresiran je za kupnju predmetne čestice jer se ista nalazi između čest. br. 1035/2 i čest. br. 1042/2 K.O. Šibenik koje su vlasništvo roditelja podnositelja zahtjeva te istu koriste za svoje potrebe. Prema Zakonu o cestama čl. 103 st. 1. kad je trajno prestala potreba korištenja nerazvrstane ceste ili njezinog djela može joj se ukinuti status javnog dobra u općoj uporabi, što je slučaj s čest. br. 1035/2 K.O. Šibenik.

Slijedom navedenog, budući da je predmetna čestica izgubila svojstvo javnog dobro, predlaže se donošenje odluke o ukidanju statusa javnog dobra na predmetnoj čestici, kako je to opisano u dispozitivu odluke.